পাঁশকুড়ায় জাতীয় মহিলা কমিশন, কথা বললেন হাসপাতাল সুপারের সঙ্গে

পাঁশকুড়া: আরজিকর ঘটনার আঁচ এখনও দগদগে। এরইমধ্যে ফের পাঁশকুড়ায় মর্মান্তিক ঘটনা। এবার শকুড়ায় সরকারি হাসপাতালে এক মহিলা স্বাস্থ্যকর্মীকে নির্যাতনের অভিযোগ উঠেছে ঠিকাদারি সংস্থার ফেসিলিটি ম্যানেজারের বিরুদ্ধে। ইতিমধ্যেই সেই ব্যক্তিকে গ্রেফতার করেছে পুলিশ। তবে প্রশ্ন উঠছে, সরকারি জায়গায় কেন বারবার করে মহিলারা নিরাপত্তাহীনতার শিকার হবেন? এরইমধ্যে এবার পাঁশকুড়ায় গেলেন জাতীয় মহিলা কমিশনের প্রতিনিধি দল।

এদিন পাঁশকুড়ায় যান জাতীয় মহিলা কমিশনের সদস্য ডাক্তার অর্চনা মজুমদার। সঙ্গে ছিলেন পাশকুড়া থানার পুলিশ। সুপারের সঙ্গে কথা বলেন তিনি, অস্থায়ী কর্মীদের সাথেও কথা বলে জাতীয় মহিলা কমিশনের প্রতিনিধি দল। নির্যাতিতার বাড়ি ও জেলা পুলিশ সুপারের সঙ্গে বৈঠকও রয়েছে বলে জানা গিয়েছে। এরআগে, পাঁশকুড়ায় গিয়েছিলেন রাজ্য মহিলা কমিশনও।

আরও পড়ুন: পুজোর মুখে সরকারকে চাপে ফেলতে ঝাড়খণ্ডে রেল অবরোধে কুড়মিরা

প্রসঙ্গত, পাঁশকুড়া সুপার স্পেশালিটি হাসপাতালের ভিতরে চুক্তিভিত্তিক স্বাস্থ্যকর্মীকে ধর্ষণের অভিযোগ উঠে হাসপাতালেরই ফেসিলিটি ম্যানেজারের বিরুদ্ধে। ঘটনার তদন্তে নেমে পুলিশ ফেসিলিটি ম্যানেজার জাহির আব্বাস খানকে গ্রেফতার করে পুলিশ। মঙ্গলবার ধৃতকে আদালতে তোলা হলে তাকে ৮ দিনের পুলিশি হেফাজতের নির্দেশ  দেয় আদালত। অভিযোগ, রাতে ডিউটির সময় ওষুধ দেওয়ার নাম করে হাসপাতালের ফাঁকা ঘরে ডেকে একাধিকবার নারী স্বাস্থ্যকর্মীদের যৌন নির্যাতন করত জাহির। নির্যাতিতাদের বয়ানের ভিত্তিতে পুলিশ মামলা রুজু করে।

দেখুন খবর: